EkBass/fiwiki-20250220-pages-articles huggingface dataset:
Denis Irwin

Denis Joseph Irwin (s. 31. lokakuuta 1965 Cork, Irlanti) on irlantilainen jalkapalloilija, pelipaikaltaan puolustaja. Manchester Unitedissa monta vuotta lempinimellä "Mr. Dependable" tunnettu Irwin aloitti uransa Leeds Unitedissa, josta siirtyi vuonna 1986 Oldham Athleticiin. 167 ottelua Oldhamissa pelannut irlantilainen siirtyi Manchester Unitediin 625 000 punnan siirtokorvauksella vuonna 1990. ManUn paidassa 296 Valioliiga-ottelua pelannut Irwin oli mukana voittamassa seitsemää liigamestaruutta, kahta FA Cupia, liigacupia, mestarien liigaa ja Cup-voittajien Cupia. Topparin paikalla pelannut Irwin tunnettiin erityisesti loistavista vapaapotkuistaan. Viimeisen ottelun Unitedin paidassa hän pelasi Old Traffordilla toukokuussa 2002 ottelussa Charlton Athleticia vastaan. Kapteenin nauhaa ottelussa kantanut Irwin pelasi ManUssa kaikki ottelut mukaan lukien 368. ottelua. Ottelu Charltonia vastaan päättyi maalittomaan tasapeliin. Irwin siirtyi ilmaisella siirrolla yhdessä Paul Incen kanssa Wolverhampton Wanderersiin heinäkuussa 2002. Irwin lopetti peliuransa kauden 2003–2004 päätteeksi. Wolverhamptonin noustua Valioliigaan vuonna 2003, sai Irwin aina huikeat suosion osoitukset Manchester Unitedin kannattajilta, kun irlantilainen tuli kentälle Old Traffordilla. Irlannin maajoukkueessa Irwin pelasi vuosien 1991 ja 2000 välillä 56 ottelua ja teki niissä neljä maalia. Hän edusti maataan vuoden 1994 MM-kisoissa. == Saavutukset == Manchester United *Englannin Valioliiga: 7 **1993, 1994, 1996, 1997, 1999, 2000, 2001 *FA Cup: 3 **1994, 1996, 1999 *Liigacup: 1 **1992 *Mestarien liiga:1 **1999 *Cup-voittajien Cup: 1 **1991 * UEFA Super Cup: 1 **1991 * Intercontinental Cup: 1 **1999 == Lähteet == Luokka:Irlantilaiset jalkapalloilijat Luokka:Wolverhampton Wanderers FC:n pelaajat Luokka:Vuonna 1965 syntyneet Luokka:Elävät henkilöt
Lipschitz-jatkuvuus

Lipschitz-jatkuvuus on matemaattinen termi tietyntyyppiselle metristen avaruuksien välisen funktion jatkuvuudelle. Lipschitz-jatkuvuus on rajoittavampi ehto kuin funktion jatkuvuus. Erityisesti jokainen Lipschitz- jatkuva funktio on jatkuva. == Määritelmä == Metristen avaruuksien (X,d) ja (Y,d') välinen funktio f:X \rightarrow Y on Lipschitz-funktio, Lipschitz- kuvaus tai lyhyemmin Lipschitz, jos on olemassa sellainen luku L \ge 0 , että : d'(f(x),f(y)) \le L \cdot d(x,y) kaikilla x,y \in X .Väisälä 2012, 36 Tällöin sanotaan f:n olevan L-Lipschitz. Eli esimerkiksi vakiokuvaus on 0-Lipschitz. Pienintä lukua L , joka toteuttaa yllä olevan epäyhtälön, kutsutaan funktion f Lipschitz-vakioksi. Funktiota, joka on Lipschitz vakiolla 0 \le L < 1 , kutsutaan kontraktioksiVäisälä 2012, 91. == Lipschitz- funktion ominaisuuksia == Jokainen Lipschitz-funktio on absoluuttisesti jatkuva, ja Rademacherin lauseen mukaan Rn:n avoimessa osajoukossa A määritelty Lipschitz-funktio on derivoituva melkein kaikissa A:n pisteissä. == Lähteet == * ==== Viitteet ==== Luokka:Reaalianalyysi Luokka:Metrinen topologia
Joe Spence

Joe Spence (15. joulukuuta 1898 Throckley, Englanti – 31. joulukuuta 1966) oli englantilainen jalkapalloilija, joka muistetaan parhaiten Manchester Unitedin pelaajana. Hän pelasi vuosien 1919 ja 1933 välillä 510 ottelua, tehden 169 maalia. 30. elokuuta 1919 Derby Countya vastaan debyyttiottelunsa Manchester Unitedissa pelannut Spence on seuran historian seitsemänneksi eniten otteluita pelannut pelaaja. Luokka:Englantilaiset jalkapalloilijat Luokka:Vuonna 1898 syntyneet Luokka:Vuonna 1966 kuolleet
Johann Gottlieb Georgi

Johann Gottlieb Georgi () (31. joulukuuta 1729 Wachholzhagen, Pommeri – 2. marraskuuta (J: 27. lokakuuta) 1802 Pietari) oli saksalaissyntyinen, Venäjän keisarikunnassa uransa tehnyt tutkimusmatkailija, maantieteilijä, kansatieteilijä, kemisti, kasvitieteilijä, Pietarin tiedeakatemian akateemikko ja mineralogian professori. Georgi opiskeli lääketiedettä ja jatkoi sitten opintojaan Ruotsissa Uppsalan yliopistossa, jonka jälkeen hän toimi apteekkarina Pohjois-Saksassa.Friedrich Ratzel: Georgi, Johann Gottlieb. Allgemeine Deutsche Biographie (ADB). Band 8. Duncker & Humblot, Leipzig 1878 (wikisource) Vuonna 1769 hän muutti Pietariin, jossa hänet kutsuttiin kahdelle laajalle Pietarin tiedeakatemian järjestämälle Venäjää kartoittaneelle tutkimusretkelle. Ensin vuonna 1770 Johan Peter Falckin johdolla hän matkusti Kirgisiaan ja Länsi-Siperiaan. Täällä hän kohtasi Peter Simon Pallasin jonka kanssa jatkoi Itä-Siperiaan ja osallistui hänen retkikuntaansa 1772–1774, joka tutki Taka-Baikaliaa ja Irkutskin alueetta ja palasi takaisin tutkien Uralin eteläosan ja Volgan ala- ja keskijuoksun alueita.Иоанн Готтлоб Георги Междисциплинарный центр СПбГУ. 2003. (Archive.org) Georgi tutki erityisesti Baikaljärveä, josta hän laati ensimmäisen kartan (1:420 000) ja jonka ympäristöstä hän keräsi ja kuvasi merkittävän mineraalikokoelman. Vuonna 1775 tiedeakatemia kutsui Georgin apulaisprofessoriksi (adjunkt) ja vuonna 1783 täysvaltaiseksi akateemikoksi. Venäjän kartoitusta tukenut Katariina Suuri palkitsi hänet kultamitalilla ja rahapalkinnolla. Georgi oli erittäin monipuolinen ja tarkkanäköinen tiedemies. Hänen pääteoksensa on kansatieteellinen, 1779 ilmestynyt Beschreibung aller Nationen des Russischen Reichs, ihrer Lebensart, Religion, Gebräuche, Wohnungen, Kleidungen und übrigen Merkwürdigkeiten, ensimmäinen etnografinen kokonaisselvitys Venäjän alkuperäisväestöistä. Georgi kuvaili ja nimesi myös lukuisia kasvi- ja eläinlajeja, muiden muassa Baikalin omulsiian ja sirppisorsan. Eräs käytännönläheisemmistä tutkimuksista käsitteli suolajärvien suolan puhdistamismenetelmiä (Von den Küchensalzen russischer Landseen und der besten Art ihrer Reinigung). Georgin nimeämien kasvien tieteellisen nimen perässä käytetään nimen jälkeen liittettävää auktorilyhennettä Georgi. == Teoksia == * Bemerkungen einer Reise im Russischen Reich in dem Jahren 1772-1774. Osa 1 Osa 2. Pietari (1775) * Beschreibung aller Nationen des Russischen Reichs, ihrer Lebensart, Religion, Gebräuche, Wohnungen, Kleidungen und übrigen Merkwürdigkeiten. 4 osaa. Pietari (1776-1780) (Osa 1 venäjäksi) * Geographisch-physikalische und Naturhistorische Beschreibung des Russischen Reiches, 9 osaa. Königsberg (1797—1802) == Lähteet == == Aiheesta muualla == * Georgin alkuperäisteosten elektronisia versioita Yhdysvaltain kongressin kirjasto. Luokka:Saksalaiset luonnontieteilijät Luokka:Saksalaiset professorit Luokka:Saksalaiset tutkimusmatkailijat Luokka:Venäläiset luonnontieteilijät Luokka:Venäläiset professorit Luokka:Venäläiset tutkimusmatkailijat Luokka:Vuonna 1729 syntyneet Luokka:Vuonna 1802 kuolleet
Ripsientaivutin

Ripsientaivutin on metallinen tai muovinen kauneudenhoidossa käytetty väline, jonka tarkoitus on taivuttaa silmäripsiä ylöspäin. Ripsientaivuttimessa on ylä- ja alapuolilla pienet tyynyt, jotta ripset eivät katkeaisi taivuttaessa. Ripsiväri tulisi laittaa vasta ripsien taivuttamisen jälkeen. Täytyy myös olla tarkka, mistä kohtaa taivuttaa, ettei ripsien taivutuskohdasta tulisi epäaitoa. Luokka:Kauneudenhoito
Robottiratsastaja

Robottiratsastaja on yleisesti käytetty kameleiden ajurina kamelikilpailuissa korvaamaan ihminen ohjastajana (jockey). Ne kehitettiin vuonna 2004 ja robotit ovat hiljalleen korvaamassa kokonaan ihmisohjastajat, jotka usein Lähi-idän kamelikilpailuissa ovat lapsityöläisiä ja systemaattisten ihmisarvon loukkausten kohteena. Kansainvälinen yhteisö on vastannut tähän voimakkaasti ja siksi Qatarin valtio on kieltänyt ihmiset ajajina robottien hyväksi. ==Ihmisten käyttö kamelikisoissa== Kamelikisoja on käyty tuhansia vuosia. "Sheikkien kisoissa" käytetään lähes yksinomaan pieniä lapsia, yleensä noin neljävuotiaita poikalapsia, ohjaamaan kameleita. Usein poikien annetaan nälkiintyä, jotta he olisivat mahdollisimman kevyitä. Historiallisesti pojat olivat usein myyty orjina organisoijille tai kamelin omistajille ratsastajiksi. Tähän liittyi usein kidnappaus tai epätoivoisten perheiden hyväksikäyttö pakottamalla heidät myymään oman lapsensa. Heitä ei usein koulutettu ja he olivat usein seksuaalisen hyväksikäytön kohteita. Qatarissa kamelikilpailut ovat olleen historiallisesti kansallinen vapaa-ajan vieton kohde, ja pienten lasten käyttö ajajina on hyväksytty vuosisatoja. Kuitenkin kansainvälisen yhteisön painostuksen takia Qatarin emiiri, Hamad ibn Khalifa Al Thani, kielsi lapsiajurit vuonna 2005 ja käski, että vuoteen 2007 mennessä kaikkien kamelikilpailujen osallistujien pitää olla robottien ohjaamia. ==Kehitys ja käyttö== Qatarin hallitus käynnisti robottien kehityksen vuonna 2004. Sveitsiläinen K-Team yritys yhdessä Alexandre Colotin johdossa kehitti robotit. Alustavissa tutkimuksissa havaittiin ongelmaksi se, että kamelit olivat tottuneet ihmisen hallintaan. Varhaiset mallit pelottivat tai häiritsivät kameleiden keskittymistä. Muotoilua uudistettiin ihmismäisemmäksi lisäämällä mallinuken kaltaiset kasvot, aurinkolasit, hatut, ajohansikkaat ja jopa perinteiset parfyymit, joita ihmisajajat käyttivät. Muita kohdattuja haasteita olivat olosuhteet, joissa robotti ja tietokone toimivat; yleensä korkea lämpötila ja pölyinen ilmasto, sekä nopea liike ja kuoppainen kulkeminen. Robotit ovat pieniä, kevyitä ja kauko-ohjattavia. Ne ovat alumiinirakenteisia, keskiosaltaan suurin piirtein ison kirjan kokoisia, ja sisältävät pienet kädet, jotka ohjastavat ruoskaa ja kuolaimia. ==Tämänhetkinen käyttö== Laaja-alainen käyttö on rajoittunut Qatariin, missä robotit ovat yleisesti hyväksyttyjä. Muut maat missä kamelikilpailut ovat suosittuja kuten Yhdistyneet arabiemiirikunnat, ovat kasvavan painostuksen alaisia johtuen lapsityövoiman käytöstä kilpailuissa. ==Lähteet== Luokka:Robotit Luokka:Eläimet urheilussa Luokka:Lähi-itä
1\. FC Kaiserslautern

1\. FC Kaiserslautern (tunnetaan myös nimillä Kaiserslautern, 1. FCK tai FCK) on vuonna 1900 Kaiserslauternissa perustettu saksalainen jalkapalloseura. Kaudella 2023–2024 Kaiserslautern pelaa 2. Bundesliigassa. 2\. kesäkuuta 1900 Germania 1896 ja FG Kaiserslautern sulautuivat ja näin syntyi FC 1900. Vuonna 1909 seura liittyi yhteen FC Palatian (perustettu 1901) ja FC Bavarian (perustettu 1902) kanssa. Tuosta liitosta syntyi FV 1900 Kaiserslautern. Vielä vuonna 1929 seura sulautui yhteen SV Phönixn kanssa. Näin syntyi FV Phönix- Kaiserslautern, ja kolme vuotta myöhemmin se vaihtoi nimensä nykyiseksi. Kaiserslautern oli yksi Bundesliigan perustajajäsenistä. Seura pelasi Bundesliigassa yhtäjaksoisesti vuodesta 1963 vuoteen 1996, kunnes putosi 2. Bundesliigaan. Joukkue on yksi Saksan perinteisimmistä seuroista, ja se on voittanut neljä kertaa Saksan mestaruuden (kahdesti Bundesliigan). Lisäksi palkintokaapista löytyy kaksi Saksan Cupin ja yksi Saksan Supercupin voitto. Kaiserslautern onkin Saksan menestyksekkäimpiä seuroja pokaalien määrällä mitattuna. Kaudella 1997–1998 Kaiserslautern voitti Bundesliigan historiallisesti nousijajoukkueenaKaiserslauten pahoissa talousongelmissa. Vuonna 2003 uutisoitiin Kaiserslauternin talousongelmista. Seura muun muassa joutui myymään stadioninsa kauppaa varten perustetulle yhtiölle saadakseen helpotusta tilanteeseensa. Helmikuussa 2003 seuralla oli velkaa 30 miljoonan euron edestä, joukossa muun muassa lähes 13 miljoonan euron edestä rästissä olevia veroja. Kaiserslautern putosi kauden 2005–2006 päätteeksi 2. Bundesliigaan. Joukkue nousi kaudeksi 2010–2011 takaisin Bundesliigaan ja välttyi ongelmistaan huolimatta putoamiselta. Kaudella 2011–2012 joukkue jäi liigassa viimeiseksi voitettuaan 34 ottelustaan vain neljä ja tehtyään vain 24 maalia. Joukkue pelasi tämän jälkeen Saksan toiseksi korkeimmalla sarjatasolla yhtäjaksoisesti vuoteen 2018 asti, jolloin se putosi kolmanneksi korkeimmalle sarjatasolle 3. Ligaan ensimmäistä kertaa. Siellä joukkue pelasi neljä kautta, kunnes nousi takaisin 2. Bundesliigaan vuonna 2022. == Saavutukset == *Saksan mestari, 4: 1951, 1953, 1991, 1998 *Saksan cup, voitot, 2: 1990, 1996 *Saksan cup, finaalit, 7: 1961, 1972, 1976, 1981, 1990, 1996, 2003 *2.Bundesliiga, 2: 1997, 2010 *UEFA Cup, semifinaalit, 2: 1982, 2001 *Mestarien liiga, neljännesvälierä, 1: 1999 == Pelaajat == Tilanne 29. tammikuuta 2024https://fck.de/de/spieler/profis/ {| style="width: 250px;" Maalivahdit 18 Julian Krahl 30 Avdo Spahić 32 Robin Himmelmann 35 Niklas Heeger Puolustajat 2 Boris Tomiak 5 Kevin Kraus 6 Almamy Touré 14 Nikola Soldo (lainalla 1. FC Kölnistä) 15 Tymoteusz Puchacz (lainalla 1. FC Union Berlinistä) 23 Philipp Hercher 27 Frank Ronstadt 33 Jan Elvedi == Entisiä valmentajia == * Krasimir Balăkov * Andreas Brehme * Karl-Heinz Feldkamp * Franco Foda * Konrad Fünfstück * Eric Gerets * Kurt Jara * Eckhard Krautzun * Marco Kurz * Gyula Lóránt * Norbert Meier * Otto Rehhagel * Kjetil Rekdal * Erich Ribbeck * Milan Šašić * Wolfgang Wolf == Lähteet == == Aiheesta muualla == Luokka:Kaiserslautern Luokka:Vuonna 1900 perustetut urheiluseurat Luokka:Saksalaiset jalkapalloseurat
Koldun

Dzmitryi Aljaksandravitš Kaldun (, , s. 11. kesäkuuta 1985 Minsk, Valko- Venäjän SNT, Neuvostoliitto) on valkovenäläinen poplaulaja. Koldun voitti Star Factory -kykykilpailun kuudennen tuotantokauden. Koldun kilpaili Valko-Venäjän edustajana vuoden 2007 Eurovision laulukilpailuissa kappaleella ”Work Your Magic” ja sijoittui kuudenneksi 145 pisteellä. Presidentti Aljaksandr Lukašenka kiitti laulajaa virallisesti hänen menestyksestään Euroviisuissa. Koldunista piti alun perin tulla lääkäri, mutta menestyminen laulukilpailussa käänsi hänen suunnitelmansa. Koldunin laulukieli on pääosin venäjä. Dzmitryi Kaldunin veli Georhi Kaldun on valkovenäläinen tv-juontaja ja muusikko. ==Diskografia== ===Albumit=== * 2007 - Work Your Magic (EP) * 2008 - Я Не Волшебник (fanialbumi) * 2009 - Колдун == Lähteet == == Aiheesta muualla == * Dmitri Koldunin kotisivut (, ) * Belarus at Eurovision: Per Aspera Ad Asperis (sis. linkki Koldunin esitykseen vuoden 2007 Euroviisuissa Helsingissä) (telegraf.by) *Дмитрий Колдун - Dimitri Koldun (last.fm) *Belarus: disqualification for Agurbash and Koldun since song broke the rules (2006) (data.minsk.by) Luokka:Valkovenäläiset laulajat Luokka:Valko-Venäjän euroviisuedustajat Luokka:Vuoden 2007 euroviisuedustajat Luokka:Vuonna 1985 syntyneet Luokka:Elävät henkilöt
Jack Rowley

John Frederick "Jack" Rowley (7. lokakuuta 1920 – 28. kesäkuuta 1988) oli englantilainen jalkapalloilija, pelipaikataan hyökkääjä. Hänen nuorempi veljensä Arthur pitää edelleen hallussaan maaliennätystä The Football Leaguessa tehden uransa aikana 434 maalia. Bournemouth & Boscombesta 3000:lla punnalla Manchester Unitediin siirtynyt Rowley pelasi ensimmäisen United -ottelunsa vuonna 1937 Sheffield Wednesdayta vastaan. Lempinimellä The Gunner tunnettu Rowley teki ManUssa 212 maalia, pelaamassaan 424:ssa ottelussa. Maalimäärällään hän on seuran historian kolmanneksi paras maalintekijä heti Sir Bobby Charltonin ja Denis Law'n jälkeen. Vuonna 1955 pelaajauransa lopettanut Rowley oli auttamassa Unitedia FA Cupin voittoon vuonna 1948 ja Englannin 1. divisioonan mestaruuteen vuonna 1952. Pelaajauransa jälkeen Rowley toimi Oldham Athleticin ja Ajaxin managerina. Luokka:Englantilaiset jalkapalloilijat Luokka:Vuonna 1920 syntyneet Luokka:Vuonna 1988 kuolleet
Yliohjautuminen

Yliohjautuminen on tilanne, jossa mutkaan ajettaessa auto pyrkii kääntymään jyrkemmin kuin mitä etupyörien kääntökulma edellyttäisi. Takavetoiset autot yliohjautuvat helpoiten, koska niissä moottorin voima keskittyy takapyörille ja näin auto on alttiimpi sivuttaisluisuun. Yliohjautumista voidaan ehkäistä ajonvakautusjärjestelmillä ja luistonestojärjestelmillä. Yliohjautumisen vastakohta on aliohjautuminen. ==Katso myös== *Ackermann-ehto ==Lähteet== Luokka:Autotekniikka
Greg Norman

Gregory John "Greg" Norman (s. 10. helmikuuta 1955 Queensland, Australia) on australialainen golfpelaaja. Hänet tunnetaan myös lempinimellä The Great White Shark tai lyhyesti The Shark hänen aggressiivisen pelityylinsä ja vaaleiden hiustensa takia. Normanin vanhemmat ovat liikemies Mervin Norman ja hänen vaimonsa Toini. Toinin äiti oli Suomesta Oulaisista kotoisin oleva Tyyne Hovi (omaa sukua Pienihäkkinen), joka muutti huhtikuussa 1930 Australiaan. Greg Norman aloitti golfin pelaamisen 15-vuotiaana. Tätä ennen hänen harrastuksiaan olivat rugby, uinti ja kalastus. Kiinnostus golfiin syttyi hänen ollessaan äitinsä Toinin mailapoikana Virginia Golf Clubilla vuonna 1970. Kahdessa vuodessa Normanista tuli scratch-tason golfaajaShark.com: "Just two years removed from that first day at Virginia Golf Club in Brisbane, Australia, Norman was a scratch golfer, averaging par or better each time he played." ja maansa maajoukkuepelaaja. Vuonna 1976 hän siirtyi ammattilaiseksi ja vuotta myöhemmin aukeni paikka PGA European Tourille. Kun Norman oli voittanut Euroopan Tourin rahalistan vuonna 1982, hän siirtyi PGA Tourille. PGA Tourilla voittoja on kertynyt 20 ja rahalistan voittokin kolmena vuonna. Kaikkiaan ammattilaisvoittoja on 86. Norman on ollut kaikkiaan 331 viikkoa golfin maalimanlistan ykkösenä. Näiden lukuisten voittojen joukossa on kaksi major- voittoa. Kummatkin major-tittelit ovat British Openista. Voitot tulivat vuonna 1986 Turnberryssä ja vuonna 1993 Royal St George'sissa. Vuoden 2008 British Openia Norman johti kolmen kierroksen jälkeen, mutta sijoittui lopulta jaetulle kolmannelle sijalle. Kilpailun voitti toistamiseen Irlannin Pádraig Harrington. Norman on hävinnyt jokaisessa neljässä majorissa voiton playoffissa. Historiaan on jäänyt myös vuoden 1996 US Mastersin viimeisen kierroksen kuuden lyönnin johdon muuttuminen viiden lyönnin tappioksi Nick Faldolle. Nykyään Greg Norman on arvostettu kenttien suunnittelija sekä yritysjohtaja. Hänellä on kaksi lasta, Morgan-Leigh ja Gregory, ensimmäisen vaimonsa kanssa. Hän meni uudelleen naimisiin 2008 kuuluisan naistennispelaaja Chris Evertin kanssa, mutta pari erosi jo seuraavana vuonna. Vuoden 2010 marraskuussa hän meni naimisiin sisustussuunnittelija Kirsten Kutnerin kanssa. Hänet nimitettiin vuonna 2001 World Golf Hall of Famen jäseneksi. == Lähteet == *Greg Norman Biography Shark.com *The Great White Shark – Greg Norman ausgolf ===Viitteet=== == Aiheesta muualla == *Offical Site of Greg Norman and Greate White Shark Enterprises *Greg Normanin pelaajaprofiili PGA:n sivuilla *Greg Normanin profiili World Golf Hall of Famen sivuilla Luokka:Australialaiset golfaajat Luokka:Australiansuomalaiset henkilöt Luokka:Vuonna 1955 syntyneet Luokka:Elävät henkilöt
Dong Fangzhuo

Dong Fangzhuo (, s. 23. tammikuuta 1985 Dalian, Kiina) on kiinalainen jalkapalloilija, joka edustaa Dalian Haichangia. Hän on pelipaikaltaan hyökkääjä. Dong tuli tunnetuksi vuonna 2000, kun hänet valittiin alle 17-vuotiaiden turnauksessa parhaaksi pelaajaksi. Hän liittyi Dalian Saidelongin riveihin, ja auttoi joukkueen toiselle sijalle Kiinan B-liigassa vuonna 2002. Hänet valittiin Kiinan alle 23-vuotiaiden maajoukkueeseen ja Kiinan menestynein seura Dalian Haichang osti hyökkääjän itselleen. Manchester United osti Dongin tammikuussa 2004, mutta koska hän ei saanut työlupaa Englantiin, lainattiin hänet belgialaisseura Royal Antwerpiin. Kaksi kautta Belgiassa pelannut Dong sai viimein työluvan ja liittyi ManUn pelaajarinkiin tammikuussa 2007.Kiinalaishyökkääjä Dong Manchester Unitediin MTV3.fi. Viitattu 18.2.2007. Virallisen ensiesiintymisensä seuran edustusjoukkueessa hän teki liigaottelussa Chelseaa vastaan toukokuussa 2007. Peliminuutit olivat kuitenkin vähissä, ja kaudella 2007–2008 hän pelasi vain liigacupin ottelussa Coventry Cityä ja Mestarien liigan ottelussa Romaa vastaan. Kesällä 2008 Dongin sopimus purettiin yhteisymmärryksessä ja hän palasi Kiinaan. Hän oli Manchester Unitedin ensimmäinen kiinalaispelaaja.Reds confirm Dong exit Manchester United FC. Viitattu 4.9.2008. Dong kuului Kiinan joukkueeseen Pekingin olympialaisissa 2008.Dong Fangzhuo Beijing 2008. Viitattu 4.9.2008. == Lähteet == Luokka:Kiinalaiset jalkapalloilijat Luokka:Vuonna 1985 syntyneet Luokka:Elävät henkilöt
Miles & More

Miles & More on Lufthansa-lentoyhtiön kanta-asiakasohjelma, johon kuuluu sekä Lufthansan omistamia lentoyhtiöitä että muita yhteistyölentoyhtiöitä. Miles & Moren pisteyksikkö on maili, joita tulee Euroopan lennoista vakiomäärä ja pidemmiltä lennoilta lennon pituuden mukaan. Lentoyhtiöallianssi Star Alliancen jäsenet huomioivat Miles & More -jäsenet omissa kanta- asiakasohjelmissaan ja kaikilta allianssin muilta lentoyhtiöiltä on mahdollista kerätä Miles & More -pisteitä. == Lentoyhtiöt == * Air Dolomiti * Austrian Airlines * Brussels Airlines * Croatia Airlines * Discover Airlines * Eurowings * LOT * Lufthansa ** Lufthansa City Airlines * Luxair * Swiss International Air Lines == Lähteet == Luokka:Kanta-asiakasohjelmat Luokka:Lufthansa it:Lufthansa#Miles & More
Unadon

Unadon (, kirj. "ankeriaskulho") on japanilainen donburi-tyyppinen ruokalaji. Tarjoilukulhon pohja peitetään riisillä, jonka päälle asetellaan makealla kastikkeella glaseerattu ja grillattu ankeriasfilee (unagi no kabayaki). Ruokalajin muunnoksia ovat unajuu (tarjoillaan donburi-kulhon sijaan lakatusta puurasiasta), nagayaki (riisi ja kala tarjotaan erikseen) sekä Hitsumabushi. Luokka:Kalaruoat Luokka:Japanilainen keittiö
Hauduttaminen

Hauduttaminen tarkoittaa ruoanlaitossa aineen tai aineiden pitämistä alle kiehumislämpötilassa tai lähelle kiehumista kuumennetussa nesteessä, kunnes ruoka on kypsää. Ruokia voidaan hauduttaa kattilassa tai padassa liedellä tai vuoassa uunissa. Tyypillisimpiä haudutettuja ruokalajeja ovat erilaiset pataruoat. Ruoan hauduttaminen eroaa keittämisestä ja paistamisesta siinä, että valmistusprosessi on hitaampi. Samoin kuin höyryttäminen, hauduttaminen on raaka-aineille hellävaraisempaa kuin keittäminen. Haudutettavaa ruokaa ei sekoiteta jatkuvasti tai lainkaan. Esivalmisteluajassa ei sinänsä ole juurikaan eroa. Hauduttamisessa ravintoarvot säilyvät paremmin. Kasvikset pehmenevät maukkaiksi ja imevät aromit hauduttamisen aikana. Lihasta tulee hauduttamisen aikana erityisen mureaa.http://douglasbaldwin.com/sous- vide.html, Douglas Baldwin, 2010: Sous Vide for the Home Cook Ruoat, joiden kypsyttämisaika on pitkä, kuten lihapataruoat ja kokonaisena kypsennettävät kalat on hyvä kypsyttää hauduttamalla. == Haudutuspadat == Ruoan hauduttamista varten on olemassa haudutuspatoja, joita ovat esimerkiksi slow cooker- haudutuspadat. Haudutuspatoja on monenlaisia ja niissä on myös moneen käyttöön sopivia malleja. Jotkut mallit ovat yhdistettyjä haudutuspatoja ja painekeittimiä ja joissakin malleissa on mahdollisuus valita paistamisen, hauduttamisen ja höyryttämisen välillä. Joissakin malleissa on myös ajastamismahdollisuus. == Tyhjiökypsennys == Hauduttamiseen perustuva erikoistekniikka on tyhjiökypsennys eli sous vide. Se on Ranskasta peräisin oleva haudutusmenetelmä, jossa kypsennettävä ruoka laitetaan ensin vakuumin sisään ja sitten vesihauteeseen. Menetelmä keksittiin 1970-luvulla ja alkuun se oli vain hienojen ravintoloiden käyttämä tekniikka, mutta vähitellen se tuli tunnetuksi useiden ruoanlaitosta kiinnostuneiden ihmisten keskuudessa. == Haudutettava tee == Myös teen ja yrttiteen valmistusta teekannussa kutsutaan hauduttamiseksi, vaikkei kyse olekaan kypsentämisestä. Haudutettavia teelaatuja pakataan pusseihin ja niissä on sekä mustaa, valkoista, että vihreää teetä. == Lähteet == Luokka:Ruoanlaittotekniikat
The Marquee Club

The Marquee oli vuonna 1958 perustettu englantilainen rock-klubi, joka sijaitsi Lontoossa alun perin osoitteessa 165 Oxford Street. Klubi aloitti jazz- ja skifflemusiikista, mutta 1960–1990-lukujen aikana siellä esiintyi lukuisia legendaarisia ja tunnettuja rockyhtyeitä. Pääsy soittamaan The Marqueella oli yksi yhtyeiden suurimpia unelmia. Jos yhtye pääsi soittamaan The Marqueelle, se kertoi myös yhtyeen tasosta. == 1960-luku ja rock == 1960-luvulla klubi suuntautui enemmän rockiin. Esimerkiksi The Rolling Stones teki ensiesiintymisensä juuri The Marqueella 12. heinäkuuta 1962. Vuonna 1964 klubi muutti sen paremmin tunnettuun osoitteeseen 90 Wardour Street. Tässä osoitteessa sijaitsevassa huoneistossa ja sen pienellä lavalla soittivat kaikki eri aikakausien huippuyhtyeet yli 25 vuoden ajan. 1960-luvulla Marqueella esiintyi The Moody Blues, The Move, The Who, Yes, David Bowie, Jethro Tull, The Jimi Hendrix Experience ja Pink Floyd, jolla oli tapana soitella sunnuntai-iltapäivisin. == 1970-luku ja punk == 1970-luvun punkin tulemisen ja uuden aallon myötä klubilla esiintyi sellaiset merkittävät punkyhtyeet kuin The Sex Pistols, Eddie and the Hot Rods, The Stranglers, Generation X, London, The Police, Buzzcocks ja The Jam. == 1980-luku ja New Wave Of British Heavy Metal sekä progressiivinen rock == 1980-luvulla klubilla vaikutti progressiivisen rockin uusi tuleminen ja NWOBHM, jota edusti erityisesti Iron Maiden. Ensimmäinen The Marqueella ja sen kuuluisalla pienellä lavalla soittanut suomalaisyhtye oli Hanoi Rocks, joka esiintyi siellä ensimmäisen kerran syksyllä 1981, toistamiseen vuonna 1982 ja kolmannen kerran jouluna 1983. Viimeksi mainitusta joulunajan konsertista tallennettiin live-levy All Those Wasted Years ja samanniminen live-videotaltiointi. Hanoi Rocks oli ainut yhtye, joka toi Marqueelle glam rock -aikakauden. Yhtye soitti klubilla myös useita muita kertoja. == Klubin vaikeudet == Vuonna 1988 The Marquee Club muutti Wardour Streetilta suurempiin tiloihin osoitteeseen 105 Charing Cross Roadille. Muutto oli kuitenkin epäonnistunut ja klubi suljettiin 1996. Vuonna 2001 The Marquee Club perustettiin uudelleen Islingtoniin, mutta suljettiin talousvaikeuksien takia jo 2003, alle vuosi avajaisten jälkeen. The Marquee Club -nimellä avattiin 2004 uusi klubi osoitteeseen 1 Leicester Square, joka sijaitsee Lontoon turistialueen keskustassa. Klubi kuitenkin suljettiin alle puolentoista vuoden toiminnan jälkeen. Luokka:Lontoon kulttuuri Luokka:Yhdistyneen kuningaskunnan konserttitalot
Donburi

Donburi (, suom. kulho) on japanilainen "riisikulhoruoka", joka koostuu kerroksesta riisiä, jonka päällä on kerros hauduttamalla kalasta, lihasta tai vihanneksista valmistettavaa ja usein pataruokaa muistuttavaa täytettä. Haudutusliemi vaihtelee vuodenajan, raaka-aineiden, alueen ja mieltymysten mukaan. Tyypillinen kastike koostuu dashi-liemestä, jota on maustettu soijalla ja mirinillä. Sekoitussuhteet vaihtelevat, mutta voimakkaanmakuista dashia käytetään yleensä kolmannes tai neljännes mirinin ja soijan määrästä. Oyakodonia varten suositellaan haudutusliemen pohjaksi dashia, jota on maustettu kevyellä soijakastikkeella, tummemmalla soijakastikkeella ja sokerilla. Gyudonia varten suositellaan vettä, jota on maustettu tummalla soijakastikkeella ja mirinillä. == Perinteiset donburi-variaatiot == Perinteisiä japanilaisia donburi-ruokia ovat: Tamagodon - munakokkeli sekoitettuna makeaan donburi-kastikkeeseen ja tarjoiltuna riisipediltä Oyakodon – haudutettua kanaa, munaa ja sipulia riisipedillä Katsudon – leivitettyjä ja uppopaistettuja sianlihankyljyksiä (tonkatsu), sipulia ja munaa riisipedillä Tenshindon – kiinalais-japanilainen erikoisuus, joka koostuu ravunlihamunakkaasta riisipedillä (nimi viittaa Tianjiniin Kiinassa) Tekkadon – ohueksi leikattuja siivuja raakaa tonnikalaa riisin päällä. Maustettu tekkadonilla, joka valmistetaan voimakkaista mausteista ja/tai appelsiinikastikkeesta ja joka tavallisesti sisältää salottisipulia. Negitorodon - toroa (rasvaista tonnikalaa) kuutioituna salottisipulin kanssa riisin päällä tarjoiltuna Tendon – katkaraputempuraa ja vihanneksia riisillä Gyudon - naudanlihaa ja sipulia riisillä Unadon – unagi no kabayaki (grillattu ankerias) riisillä Halvat kiinalaisravintolat Japanissa tarjoavat usein chukadonia tai gomoku-chukadonia, jotka valmistetaan friteeratusta lihasta ja tarjotaan riisipedillä vihannesten kera. Vaikka nämä ruokalajit eivät kuulu virallisesti japanilaisen tai kiinalaisen keittiön ruokalajeihin, nämä hybridit kuitenkin kertovat jotakin donburin suosiosta Japanissa. == Donburi kotiruokana == Donburia voidaan valmistaa melkein mistä tahansa raaka- aineista. Edellisenä päivänä yli jääneet raaka-aineet tai syömättä jäänyt liha ja kasvikset voidaan kierrättää seuraavan päivän lounaaksi tai illalliseksi. Yksinkertainen kotitekoinen donburi-ateria voidaan valmistaa kuullottamalla sipuli kypsäksi ja lisäämällä haudutuskastiketta ja kanaa suupalan kokoisina paloina. Kanan sijaan voidaan käyttää muuta lihaa tai tofua. Mukaan voidaan lisätä salottisipulikuutioita tai sekoitettu muna. Valmiiksi hautunut ruoka kaadetaan tarjolle riisillä täytettyyn kulhoon, ja se syödään heti kuumana syömäpuikoilla. == Lähteet == *Tsuji, Shizuo. (1980). Japanilainen ruoanlaitto: Yksinkertainen taide. Kodansha International / Yhdysvallat, New York. == Aiheesta muualla == Luokka:Japanilainen keittiö
Eva Haule

Eva Sybille Haule-Frimpong (s. 16. heinäkuuta 1954 Stuttgart Saksan liittotasavalta) on saksalainen RAF-terroristijärjestön kolmannen sukupolven jäsen. Haule vangittiin elokuussa 1986. Hän sai elinkautistuomion murhista ja terroriteoista. Haulen tuomion vähimmäisaika päättyi elokuussa 2007, jolloin hänet vapautettiin 21 vankilassa istutun vuoden jälkeen.cnn.com Haule aloitti toiminnan terrorijärjestössä 1984. 5. marraskuuta 1984 Haule teki iskun asekauppaan, josta vietiin aseita ja ammuksia. Samana vuonna 18. joulukuuta Haulen on väitetty osallistuneen pommi-iskuun Naton ylläpitämää koulua vastaan. Haulen on väitetty ajaneen räjähtein lastatun auton koulun ulkopuolelle. Isku kuitenkin epäonnistui teknisten ongelmien vuoksi, ja pommit saatiin puretuksi. Haule osallistui 1. helmikuuta 1985 Ernst Zimmermanin murhaan. Zimmerman oli MTU Aero Engines -yhtiön johtokunnan puheenjohtaja. Haule osallistui yhdessä Birgit Hogefeldin kanssa 8. elokuuta 1985 Edward Pimentalin kidnappaamiseen ja murhaan. Motiivina oli surmatun henkilöllisyyspaperit, joilla terroristijärjestö onnistui soluttautumaan murhayötä seuraavana päivänä sisään Frankfurtin lähistöllä sijainneeseen Yhdysvaltain lentotukikohtaan. Haule on myös yhdistetty kyseiseen pommi-iskuun lentotukikohtaa vastaan, jossa kuoli kaksi yhdysvaltalaista henkilöä ja kaksikymmentä loukkaantui. Eva Haule vangittiin Rüsselsheimin kaupungissa 2. elokuuta 1986. Häntä syytettiin epäonnistuneesta pommi-iskusta, terrorijärjestöön kuulumisesta, ryöstöstä ja asiakirjojen väärentämisestä. Haule tuomittiin 28. kesäkuuta 1988 15 vuoden vankeuteen. Eva Haulen oli määrä vapautua vankilasta jo 2001, mutta häntä vastaan nostettiin uusia syytteitä uusien todisteiden valossa Pimentalin murhasta ja lentotukikohtaa vastaan tehdystä pommi-iskusta. ==Lähteet== ==Aiheesta muualla== *IS: Toinenkin RAF- terroristi saattaa vapautua Luokka:Saksalaiset terroristit Luokka:Vuonna 1954 syntyneet Luokka:Elävät henkilöt
Tepa Reinikainen

Tepa Aki Ilari Reinikainen (s. 16. maaliskuuta 1976 Kangasniemi) on suomalainen kuulantyöntäjä. Reinikainen on 19-vuotiaiden Euroopan-mestari vuodelta 1995. Aikuisten MM-kilpailuiden finaalissa hän on ollut kahdesti parhaan sijoituksen ollessa kuudes Pariisista 2003. Ateenan olympialaisissa hän karsiutui loppukilpailusta ollen karsinnan 13. eli ensimmäinen karsiutuja. 198-senttinen ja lähes 150-kiloinen Reinikainen on Suomen olympiahistorian suurikokoisimpia urheilijoita. Sisäratojen arvokilpailuista Reinikaisen parhaat sijoitukset ovat MM-hallien kuudes sija 2003 ja EM-hallien seitsemäs sija vuodelta 2000. Suomen-mestaruuksia Reinikaisella on kaksi ulkoa ja kaksi hallista ja SM-mitaleita hänellä on yhteensä kymmenen. Reinikainen käytti pitkään pakitustyyliä mutta syksyllä 2005 hän vaihtoi pyörähdystyyliin. Hänen paras pyörähtämällä työnnetty tuloksensa on 19,98 kesäkuulta 2006. Kesällä 2007 hän käytti jälleen pakitustyyliä vammojen vuoksi. Reinikaisen ennätys on pakittamalla työnnetty 20,88 vuodelta 2001. Reinikainen lopetti uransa vuonna 2007. Hän edusti urallaan Kangasniemen Kalsketta ja häntä valmensi hänen isänsä Kauko Reinikainen. Reinikainen aloitti opiskelun Seinäjoen ammattikorkeakoulun maa- ja metsätalouden yksikössä Ähtärissä tammikuussa 2008. Hänen opinnäytetyönsä valmistui vuonna 2011, aiheena SilvaNetin mahdollisuudet metsäsuunnittelussaSilvaNetin mahdollisuudet metsäsuunnittelussa. == Saavutukset == * MM-kilpailut ** Pariisi 2003 kuudes (20,45) ** Helsinki 2005 kymmenes (20,09) * Halli-MM ** Birmingham 2003 kuudes (20,59) * Halli-EM ** Gent 2000 seitsemäs (19,93) * Nuorten EM-kilpailut ** Kultaa Nyíregyháza 1995 (17,20) * Kalevan kisat ** Kultaa 2003 (20,30), 2004 (19,83) ** Hopeaa 2002 (20,28) ** Pronssia 2001 (19,91), 2006 (18,80), 2007 (19,13) * Halli-SM ** Kultaa 2002 (20,25), 2003 (20,69) ** Hopeaa 2004 (20,46) ** Pronssia 2000 (20,01) == Katso myös == * 20 metrin kerho == Lähteet == * ===Viitteet=== == Aiheesta muualla == * Luokka:Suomalaiset kuulantyöntäjät Luokka:Vuonna 1976 syntyneet Luokka:Elävät henkilöt
The Godfather

The Godfather: The Game on Electronic Artsin julkaisema toimintapeli, joka on julkaistu vuonna . Peli perustuu vuoden 1972 Kummisetä-elokuvaan. Pelille on julkaistu vuonna 2009 jatko-osa The Godfather II. == Pelaaminen == Peli sijoittuu avoimeen maailmaan. Peli hyödyntää vahvasti Grand Theft Auton formaattia, ja samankaltaisuuksia löytyy myös Mafiaan. Pelissä esiintyvät useat elokuvista tutut hahmot, joille heidän oikeat näyttelijänsä ovat lainanneet äänensä. Myös Marlon Brando lainasi äänensä Don Vitolle, vaikka kuoli noin kaksi vuotta ennen pelin julkaisua. Al Pacino ei voinut antaa ääntään Michael Corleonelle pitkäaikaisen tupakanpolttamisensa vuoksi. == Kritiikki == Peli sai kritiikkiä muun muassa elokuvatrilogian ohjaajalta Francis Ford Coppolalta, joka ei hyväksynyt pelin julkaisua väittäen, että EA teki rahaa hänen työllään. == Vastaanotto == GameSpot antoi pelille arvosanan 8.1/10 arvostelussaan. == Lähteet == == Aiheesta muualla == * * Luokka:1950-luvulle sijoittuvat videopelit Luokka:Kummisetä Luokka:Toimintaseikkailupelit Luokka:Avoimen pelimaailman pelit Luokka:Vuoden 2006 videopelit Luokka:Windows-pelit Luokka:PlayStation 2 -pelit Luokka:PlayStation 3 -pelit Luokka:PlayStation Portable -pelit Luokka:Xbox 360 -pelit Luokka:Xbox-pelit Luokka:Wii-pelit Luokka:Kirjoihin perustuvat videopelit
City Lights

City Lights voi tarkoittaa seuraavia: * Kaupungin valot (City Lights), Charles Chaplinin mykkä draamaelokuva vuodelta 1931 * City Lights, sanfranciscolainen kirjakauppa ja kustantamo * City Lights, Dr. Johnin albumi vuodelta 1979 * ”City Lights”, Blanchen kappale, jolla hän edusti Belgiaa vuoden 2017 Eurovision laulukilpailussa.
Unforgiven

Unforgiven voi tarkoittaa ainakin seuraavia: * Armoton (Unforgiven), Clint Eastwoodin ohjaama elokuva vuodelta 1992 * Leppymättömät (The Unforgiven), John Hustonin ohjaama elokuva vuodelta 1960 * Metallica-yhtyeen kappaleita ** ”The Unforgiven” vuodelta 1991 ** ”The Unforgiven II” vuodelta 1998 ** ”The Unforgiven III” vuodelta 2008 * WWE Unforgiven, World Wrestling Entertainmentin järjestämä showpainitapahtuma.
Surbahar

Surbahar on näppäiltävä kielisoitin, jota käytetään etupäässä pohjoisen Intian hindustanimusiikissa. Se muistuttaa sitaria, mutta on äänialaltaan matalampi. Surbahar tunnetaankin toisinaan myös bassositarina. Surbaharissa on neljä rytmikieltä, joita kutsutaan nimellä cikari. Varsinaisia soittokieliä on neljä, ja lisäksi soittimeen kuuluu viidestätoista seitsemääntoista resonanssikieltä. Useimpien lähteiden mukaan surbahar lienee kehittynyt noin vuoden 1825 paikkeilla. Joskus kunnia soittimen keksimisestä menee Ustad Sahebdad Khanille, mutta nykyisten tutkimusten mukaan sen kehittäjä on todennäköisesti ollut lucknowilainen sitaristi Ustad Ghulam Mohammed. Surbaharia käytetään Satyajit Rayn elokuvassa Musiikkihuone (Jalsaghar, 1958). Soittimen kaula on noin 130 cm:n mittainen.http://makar- records.com/siteus/frameinstrument.html == Lähteet == Luokka:Kielisoittimet Luokka:Intialaiset soittimet
Pierre Alechinsky

Pierre Alechinsky (s. 19. lokakuuta 1927 Bryssel, Belgia) on belgialainen taiteilija ja graafikko. Hän kuului Cobra-taiteilijaryhmään vuosina 1948–1951. Alechinsky opiskeli kirjankuvitusta, kirjapainotaitoa, typografiaa ja valokuvausta Brysselissä. Hänen tuotannossaan yhdistyvät kirjallinen ja kuvallinen ilmaisu, kuten myös Henri Michaux'n taiteessa. Grafiikan ja maalausten lisäksi hän on tehnyt keraamisia töitä. Cobra-ryhmän perustivat tanskalainen taidemaalari Asger Jorn, belgialainen kirjailija Christian Dotremont ja hollantilainen taidemaalari Constant Notre Damen kahvilassa Pariisissa 8. marraskuuta 1948. Ryhmän nimi muodostettiin taiteilijoiden kotikaupunkien alkukirjaimista: COpenhagen, BRussels, Amsterdam. Alechinsky liittyi Cobra-ryhmään vuonna 1949, noin vuosi sen perustamisen jälkeen. Vuonna 1951 hän muutti Pariisiin asumaan, jossa hän asuu edelleen. Siellä hän tutustui japanilaisiin taiteilijoiden. Hän matkusti 1950-luvulla Japaniin, jossa hän teki elokuvan Calligraphie Japonaise. Kansainvälistä mainetta Alechinsky saavutti 1960-luvulla, jolloin hänellä oli töitä näytteillä muun muassa Lontoossa, Venetsian biennaalissa ja New Yorkissa. Vuonna 1983 hänestä tuli Pariisissa École des Beaux-Arts -korkeakoulun maalauksen professori. Vuonna 1994 hänet nimitettiin Brysselin vapaan yliopiston (Université Libre de Bruxelles) kunniatohtoriksi. == Aiheesta muualla == * Artfacts * Theo Zimmerman * Artnet Luokka:Belgialaiset taiteilijat Luokka:Belgialaiset taidemaalarit Luokka:Vuonna 1927 syntyneet Luokka:Elävät henkilöt
Bansuri

Bansuri eli bansoori on intialaisen musiikin bambuhuilu, jonka ääniala on pari-kolme oktaavia. Perinteisesti soittimessa on ollut kuusi sormireikää. Bansuurin koko vaihtelee noin 30 senttimetristä noin metriin, yleisimpiä ovat puolimetriset. Bansuri on yksi vanhimmista intialaisen perinnemusiikin soittimista. Tunnettu bansurin soittaja on muun muassa Pannalal Ghosh, joka kehitti soittimesta hindustanimusiikkia ajatellen uuden version, johon kuuluu lisänä seitsemäs sormireikä. Tällöin soittimen ääniala laajeni kolmeen oktaaviin.http://makar-records.com/siteus/frameinstrument.html ==Soittimen ääniala== Bansureita on eri viritteisiä, aloittelijan on helpompi aloittaa pienimmistä c- ja d-vireisistä sopraano- ja pikkolobansuureista. Yleisimpiä ovat G- ja A-viritteiset alttobansuurit, on olemassa myös matalampi F-alto ja D- ja G-viritteisiä bassobansuureita. Bansuurin alaääniala on syvä, keskiala pehmeä ja ylä-ääniala kiihottava, joten soitin on monipuolinen. Sitä käytetään myös pop- ja jazzmusiikissa. == Lähteet == ==Aiheesta muualla== * Bansuri Tarang (myös ääninäyte) Luokka:Puhallinsoittimet Luokka:Intialaiset soittimet
Luettelo Ranskan sarjoissa pelanneista suomalaisista jalkapalloilijoista

Tämä on luettelo Ranskan sarjoissa pelanneista suomalaisista jalkapalloilijoista. == Ylin sarjataso == Pelaaja Seura Vuodet O M Nils Rikberg Toulouse 1953–1954 Aulis Rytkönen Toulouse 1953–1954Alaja s. 270 13 5 Aulis Rytkönen Toulouse 1954–1955Alaja s. 270 8 2 Aulis Rytkönen Toulouse 1955–1956Alaja s. 270 12 2 Aulis Rytkönen Toulouse 1956–1957Alaja s. 270 23 9 Aulis Rytkönen Toulouse 1957–1958Alaja s. 270 16 0 Aulis Rytkönen Toulouse 1958–1959Alaja s. 270 15 3 Aulis Rytkönen Toulouse 1959–1960Alaja s. 270 19 3 Timo Stavitski SM Caen 2018– Teemu Tainio Auxerre 1997–1998 1 0 Teemu Tainio Auxerre 1998–1999 13 1 Teemu Tainio Auxerre 1999–2000 25 3 Teemu Tainio Auxerre 2000–2001 10 1 Teemu Tainio Auxerre 2001–2002 28 3 Teemu Tainio Auxerre 2002–2003 25 1 Teemu Tainio Auxerre 2003–2004 22 3 Teemu Tainio Auxerre 2004–2005 26 2 == Toinen sarjataso == Seura Kausi O M Janne Hietanen Troyes 2007–2008 6 0 Kalevi Lehtovirta Red Star 1953–1954 24 10 Kalevi Lehtovirta Red Star 1954–1955 4 2 Kalevi Lehtovirta Red Star 1955–1956 13 3 Kalevi Lehtovirta Red Star 1956–1957 22 3 Mixu Paatelainen Strasbourg 2001–2002 7 1 Nils Rikberg Sète 1954–1955 Nils Rikberg Sète 1955–1956 Nils Rikberg Sète 1956–1957 Aulis Rytkönen Toulouse 1952–1953Alaja s. 270 14 9 Kari Ukkonen Châteauroux 1993–1994 24 3 Kari Ukkonen Châteauroux 1994–1995 37 1 Kari Ukkonen Châteauroux 1995–1996 15 0 == Kolmas sarjataso == Seura Kausi O M Tommi Paavola Lorient 1993–1994 == Neljäs sarjataso == Seura Kausi O M Ville Andersson Red Star 2001–2002 17 1 Kim Ekroos Strasbourg B 1997–1998 2 0 Kim Ekroos Strasbourg B 1998–1999 13 0 Alexei Eremenko Jr. Metz B 1999–2000 3 0 Alexei Eremenko Jr. Metz B 2000–2001 4 0 Frédéric Gotte Monaco B 2013–2014Frédéric Gotte Soccerway-sivustolla 1 0 Frédéric Gotte Monaco B 2014–2015 4 0 Niki Mäenpää Lens B 2003–2004 3 0 Niki Mäenpää Lens B 2004–2005 14 0 Daniel O’Shaughnessy Metz B 2011–2012Daniel O’Shaughnessy Soccerway- sivustolla 3 0 Daniel O’Shaughnessy Metz B 2012–2013 20 0 Mixu Paatelainen Strasbourg B 2001–2002 1 0 Teemu Tainio Auxerre B 1997–1998 5 1 Teemu Tainio Auxerre B 1998–1999 14 3 Teemu Tainio Auxerre B 1999–2000 2 0 Teemu Tainio Auxerre B 2000–2001 6 1 Teemu Tainio Auxerre B 2002–2003 1 0 Teemu Tainio Auxerre B 2004–2005 2 0 == Viides sarjataso == Seura Kausi O M Daniel O’Shaughnessy Metz B 2013–2014 17 1 == Lähteet == * * === Viitteet === Ranskan sarjoissa pelanneista suomalaisista jalkapalloilijoista Luokka:Ranskan jalkapallo jalkapallo
Luettelo Belgian sarjoissa pelanneista suomalaisista jalkapalloilijoista

Tämä on luettelo Belgian jalkapallosarjoissa pelanneista suomalaisista jalkapalloilijoista. Pelaajista on mainittu kaikki heidän belgialaisseuransa, sarjakaudet ja pelatut sarjaottelut/tehdyt maalit. Ne pelaajat, jotka ovat pelanneet sekä ylimmällä että alemmilla tasoilla, on mainittu vain ylimmällä tasolla pelanneiden listassa. Siinä tapauksessa myös pelaajan alemman sarjatason seurat on mainittu, ja niiden seurojen nimet, joiden kanssa pelaaja on pelannut ylimmällä sarjatasolla, on vahvennettu. ==Ylin sarjataso== * Ari Heikkinen – FC Germinal Ekeren 1989–1990 8/0 * Atik Ismail – SV Waregem 1979–1980 2/0 * Jani Jussila – FC Germinal Ekeren 1992–1995 3/0 * Juha Jussila – FC Germinal Ekeren 1992–1995 5/0 * Petteri Kupiainen – Club Brugge KV 1979–1981 18/3 * Kari Laukkanen – Cercle Brugge KSV 1986–1987 24/0 * Ismo Lius – SK Beveren 1985–1986 9/0 * Marko Myyry – SC Lokeren 1989–1994 149/27 * Jari Niemi – RAEC Mons 2003–2004 17/4, Standard Liège 2004–2005 13/0, Sint- Truidense VV 2004–2006 43/1 * Kai Nyyssönen – RWD Molenbeek 1995–1998 46/6 * Antti Okkonen - RAEC Mons 2008 1/0 * Tommi Paavola – SC Lokeren 1990–1991 ja 1992–1993 24/1 * Jari Rantanen – Beerschot VAC 1985–1986 16/4 * Juha Reini – RC Genk 1998–2002 66/2 * Paulus Roiha – Cercle Brugge KSV 2004–2006 41/10 * Pasi Tauriainen – Berchem Sport 1986–1987 10/1 * Hannu Tihinen – RSC Anderlecht 2002–2006 109/12 * Arto Tolsa – Beerschot VAC 1969–1978 200/14 * Kari Ukkonen – Cercle Brugge KSV 1982–1986 107/16, SC Lokeren 1986–1987 32/8, RSC Anderlecht 1987–1991 38/3, Antwerp FC 1991–1993 38/1 Lista päivitetty 24. heinäkuuta 2008 ==Alemmat sarjatasot== * Aki Hyryläinen – SC Eendracht Aalst 1992–1993 9/0 * Antti Sumiala - SC Lokeren 1993–1994 28/14 * Jani Viander – KV Kortrijk 1997–1998 30/0 ==Vain junioriakatemioissa pelanneet pelaajat== * Joni Meltoranta – SC Lokeren 1992–1993 * Jani Pylkäs – SC Lokeren 1992–1993 ==Lähteet== * RSSSF: Finnish Players Abroad 1946-2005 * SoccerTerminal- tietokanta Belgian sarjoissa pelanneista suomalaisista jalkapalloilijoista Luokka:Belgian jalkapallosarjat suomalaiset jalkapalloilijat
Luettelo Sveitsin sarjoissa pelanneista suomalaisista jalkapalloilijoista

Tämä on luettelo Sveitsin sarjoissa pelanneista suomalaisista jalkapalloilijoista. == Ylin sarjataso == Seura Kausi O M Mika Aaltonen Bellinzona 1987–1988 14 3 Toni Kallio Young Boys 2006–2007 15 0 Toni Kallio Young Boys 2007–2008 6 0 Veli Lampi Zürich 2006–2007 11 0 Veli Lampi Zürich 2007–2008 24 0 Veli Lampi Zürich 2008–2009 28 0 Veli Lampi Zürich 2009–2010 12 0 Veli Lampi Aarau 2009–2010 16 0 Toni Lehtinen Aarau 2009–2010 8 0 Mika Lipponen Aarau 1989–1990 12 3 Mika Lipponen Aarau 1990–1991 13 0 Mika Lipponen Aarau 1991–1992 6 0 Sakari Mattila Bellinzona 2010–2011 25 1 Juho Mäkelä Thun 2006–2007 14 3 Juho Mäkelä St. Gallen 2013–2014Juho Mäkelä Soccerway- sivustolla 6 0 Ari Nyman Thun 2006–2007 18 0 Ari Nyman Thun 2007–2008 31 1 Juhani Ojala Young Boys 2011–2012 11 0 Juhani Ojala Young Boys 2012–2013Juhani Ojala Soccerway-sivustolla 12 0 Marco Parnela Thun 2002–2003 6 0 Erkka Petäjä Yverdon-Sport 1993–1994 7 0 Pasi Rautiainen Locarno 1986–1987 Berat Sadik Thun 2012–2013Berat Sadik Soccerway-sivustolla 18 2 Berat Sadik Thun 2013–2014 28 7 Berat Sadik Thun 2014–2015 35 12 Niklas Tarvajärvi Neuchâtel Xamax 2008–2009 8 1 Ville Taulo Bellinzona 2010–2011 3 0 Hannu Tihinen Zürich 2006–2007 32 4 Hannu Tihinen Zürich 2007–2008 27 2 Hannu Tihinen Zürich 2008–2009 29 2 Hannu Tihinen Zürich 2009–2010 27 1 == Toinen sarjataso == Seura Kausi O M Kalle Lehtinen Locarno 1989–1990 14 0 Ismo Lius Old Boys 1986–1987 Sakari Mattila Bellinzona 2011–2012 17 2 Kaarlo Niilonen Solothurn 1953–1954 Kaarlo Niilonen Solothurn 1954–1955 Jussi Nuorela Vaduz 2004–2005 26 1 Ari Nyman Thun 2008–2009 15 0 Marco Parnela Thun 2000–2001 20 0 Marco Parnela Thun 2001–2002 16 0 Antti Pohja Vaduz 2004–2005 16 5 Antti Pohja Vaduz 2005–2006 15 2 Antti Sumiala Vaduz 2004–2005 27 9 == Kolmas sarjataso == Seura Kausi O M Juhani Ojala Young Boys II 2011–2012 1 0 Tomi Saarelma Baden 2011–2012 17 3 Tomi Saarelma Delémont 2012–2013 23 1 Tomi Saarelma Old Boys 2013–2014 10 0 == Neljäs sarjataso == Seura Kausi O M Timo Tuominen Thun II 2012–2013 8 0 Timo Tuominen Thun II 2013–2014 17 0 Timo Tuominen Bern 2015–2016 4 0 == Viides sarjataso == Seura Kausi O M Timo Tuominen Thun II 2014–2015 24 5 ==Alemmat sarjatasot== * Joonas Jokinen (Baar) == Lähteet == Sveitsin sarjoissa pelanneista suomalaisista jalkapalloilijoista Sveitsin sarjoissa pelanneet suomalaiset jalkapalloilijat
Luettelo Skotlannin sarjoissa pelanneista suomalaisista jalkapalloilijoista

Tämä on luettelo Skotlannin sarjoissa pelanneista suomalaisista jalkapalloilijoista. Pelaajista on mainittu kaikki heidän skottiseuransa. Ne pelaajat, jotka ovat pelanneet sekä ylimmällä että alemmilla tasoilla, on mainittu vain ylimmällä tasolla pelanneiden listassa. Siinä tapauksessa myös pelaajan alemman sarjatason seurat on mainittu, ja niiden seurojen nimet, joiden kanssa pelaaja on pelannut ylimmällä sarjatasolla, on vahvennettu. Ottelut ja maalit päivitetty 23.8.2007 ==Ylin sarjataso== * Tommi Grönlund - Heart of Midlothian 2001–2002 23/2 * Markus Heikkinen - Aberdeen 2003–2005 68/2 * Jonatan Johansson - Rangers 1997–2000 47/14, Hibernian 2009- * Jani Kauppila - Rangers 2000–2002 4/0 * Mikko Kavén - Motherwell 1998–1999 16/0 * Joni Lehtonen - Motherwell 1996–1997 6/0 * Teuvo Moilanen - Heart of Midlothian 2003–2005 23/0 * Janne Mäkelä - St. Mirren 1995–1996 1/0, Raith Rovers 1996–1997 8/1 * Juho Mäkelä - Heart of Midlothian 2005– 12/2 * Antti Niemi - Rangers 1997–1999 13/0, Heart of Midlothian 1999–2002 89/0 * Kai Nyyssönen - Motherwell 1998–1999 3/1 * Mixu Paatelainen - Dundee United 1987–1992 133/33, Aberdeen 1992–1994 75/23, Hibernian 1998–2001 ja 2002–2003 118/39, St. Johnstone 2003–2004 32/11, St. Mirren 2004–2005 15/4 * Markus Paatelainen - Aberdeen 2004–2005 0/0, Cowdenbeath 2005–2007 43/15, Inverness Caledonian Thistle 2007 1/0 * Tero Penttilä - Rangers 1999–2002 4/0 * Juha Riippa - Hibernian 1996–1997 1/0 * Sebastian Sorsa - Hamilton 2008-2009 3/0 * Simo Valakari - Motherwell 1996–2000 94/0 * Jarkko Wiss - Hibernian 2001–2004 48/0 ==Alemmat sarjatasot== * Toni Huttunen - Falkirk 1996–1997 2/0 * Petteri Kaijasilta - Falkirk 1996–1997 1/0 * Janne Lindberg - Morton 1994–1997 75/5 * Mikko Paatelainen - Aberdeen 2004–2005 0/0, Cowdenbeath 2005–2006 9/7 * Tommi Paavola - Ayr United 1995–1996 3/2 * Tero Pilvi - Airdrieonians 1999–2000 9/2 * Marko Rajamäki - Morton 1994–1997 94/29, Livingston 1998–1999 5/0, Hamilton 1998–1999 7/0 * Kari Rissanen - Dunfermline Athletic 1995–1996 2/0 * Jukka Santala - Rangers 2004–2006 0/0, Partick Thistle 2005–2006 17/9 * Jani Uotinen - Morton 2001–2004 41/11 Skotlannin sarjoissa pelanneista suomalaisista jalkapalloilijoista Skotlannin sarjoissa pelanneet suomalaiset jalkapalloilijat